โรงเรียนเมธีวุฒิกร

โรงเรียนเมธีวุฒิกร "วัดพระธาตุหริภุญชัย" เป็นโรงเรียนเอกชน มุ่งเน้นการเรียนการสอนด้านสามัญศึกษาควบคู่ปริยัติศึกษา เปิดสอนในระดับช่วงชั้นที่ 3 และช่วงชั้นที่ 4 รับนักเรียนชาย-หญิง (คฤหัสถ์) และ พระภิกษุ สามเณร 

**ประวัติโรงเรียน**
ตั้งขึ้นเป็นโรงเรียนราษฎร์ของวัด ตามระเบียบของกระทรวงศึกษาธิการว่าด้วยเรื่องโรงเรียนราษฎร์ของวัด พ.ศ. 2488 เดิมเป็นโรงเรียนปริยัติธรรมเรียนเฉพาะบาลี – นักธรรม ตั้งขึ้นเมื่อ พ.ศ. 2479 โดยพระวิมลญาณมุนี (สุดใจ ป.ธ.4) เจ้าคณะจังหวัดลำพูนเป็นประธาน พร้อมด้วยเจ้าคณะพระสังฆาธิการและประชาชนจังหวัดลำพูน ต่อมาในปี พ.ศ. 2489 พระอมรเมธี (สำลี อมร ป.ธ.7) เจ้าสำนักเรียนปริยัติธรรม ซึ่งดำรงตำแหน่งศึกษาจังหวัดลำพูนฝ่ายสงฆ์ ได้พิจารณาเห็นสมควรปรับปรุงแก้ไขการศึกษาให้เหมาะสมกับสมัยนิยม ภิกษุสามเณรควรได้ศึกษาคดีโลกคือสามัญ คดีธรรมคือบาลี - นักธรรมควบคู่กันไป จะได้เป็นกำลังสำคัญช่วยกันสนับสนุนส่งเสริมพระพุทธศาสนาให้เข้มแข็งยิ่งขึ้น และช่วยกันเผยแผ่ธรรมคำสอนในพระพุทธศาสนาให้กว้างขวาง จึงถือโอกาสเดินทางลงไปกรุงเทพมหานคร ไปกราบเรียนเจ้าประคุณฯ สมเด็จพระวันรัต (ปลด กิตฺติโสภโณ) สังฆมนตรีว่าการองค์การศึกษาในขณะนั้น เพื่อขออนุมัติตั้งโรงเรียนราษฎร์ของวัดขึ้นในปี 2489 นั่นเอง เมื่อได้รับอนุมัติแล้วจึงได้ยื่นคำร้องขอต่อผู้ว่าราชการจังหวัดลำพูน โดยเปลี่ยนชื่อจากโรงเรียนปริยัติธรรม เป็นชื่อใหม่ในนามโรงเรียนเมธีวุฒิกร “วัดพระธาตุหริภุญชัย” เปิดเรียนตั้งแต่ ม.1 – ม.6 ต่อมาเปลี่ยนเป็น ป.5 – มศ.5 และถึงปัจจุบันเป็น ม.1 – ม.6 ยังคงเรียนบาลี – นักธรรมตามปกติ

**คณะกรรมการดำเนินงาน**
# พระอมรเมธี เจ้าอาวาสวัดพระธาตุหริภุญชัย - เจ้าของโดยตำแหน่ง
# พระมหาเขียน รัตนสุวรรณ - ผู้จัดการฝ่ายภิกษุ
# สิงห์คำ โนตานนท์ - ผู้จัดการฝ่ายคฤหัสถ์
# วิวัฒน์ สันตติภัค - กรรมการ
# ดำรง	สามบุตร - กรรมการ
# สุ เทพมณี - กรรมการ
# แก้ว เยาวรัตน์ - กรรมการ
# แสน สาคร - กรรมการ

**ผู้บริหารสถานศึกษา**
# พระเทพรัตนนายก เจ้าคณะจังหวัดลำพูน เจ้าอาวาสวัดพระธาตุหริภุญชัยวรมหาวิหาร เจ้าของผู้รับใบอนุญาตโรงเรียน
# ดร.บุญสุ่ม อินกองงาม ผู้จัดการ
# พระครูปิยสารโสภณ ผู้อำนวยการ
# พระครูพิศาลเจติยานุกุล อาจารย์ใหญ่ฝ่ายปริยัติศึกษา
# นายโยธิน โกกาธรรม ผู้ช่วยผู้อำนวยการกลุ่มบริหารงานบุคคล
# นายมนัส สุริยวงศ์ ผู้ช่วยผู้อำนวยการกลุ่มบริหารงานงบประมาณ
# นายสมศักดิ์ ไชยะพอ ผู้ช่วยผู้อำนวยการกลุ่มบริหารวิชาการ
# นายศรัณยวิชญ์ วงค์คำ ผู้ช่วยผู้อำนวยการกลุ่มบริหารงานทั่วไป

**หน่วยงานภายใน**
 กลุ่มบริหารงบประมาณและบุคลากร- กลุ่มบริหารงานวิชาการ- กลุ่มบริหารทั่วไป- กลุ่มบริหารกิจการนักเรียน

**กลุ่มสาระการเรียนรู้**
 ภาษาไทย- วิทยาศาสตร์- คณิตศาสตร์- สังคมศึกษา ศาสนาและวัฒนธรรม- สุขศึกษาพลศึกษา- ศิลปะ (ทัศนศิลป์ ดนตรี นาฏศิลป์)- ภาษาต่างประเทศ- การงานอาชีพและเทคโนโลยี- กิจกรรมพัฒนาผู้เรียน

**อาคาร สถานที่และโบราณสถานสำคัญ**
 อาคารอนุชนประชา- อาคารโนตานนท์- อาคารพระสุเมธมังคลาจารย์ อนุสรณ์- อาคาร ๕๐ ปี เมธีฯ ศรีจำปา- อาคารพระราชมหาเจติยาภิบาล- อาคารศรีจำปา- หอประชุมอาทิตยราช- เจดีย์ศรีเชียงยัน- อนุเสาวรีย์พระสุเมธมังคลาจารย์- วิหารพระอัฏฐารส- วิหารพระสังกัจจายน์

**บุคคลที่มีชื่อเสียงของโรงเรียน**
 พระสุเมธมังคลาจารย์ - พระราชาคณะเจ้าคณะรอง ชั้นหิรัญบัฏ อดีตเจ้าคณะภาค 7- พระเทพญาณเวที - อดีตที่ปรึกษาเจ้าคณะภาค 7- พระเทพมหาเจติยาจารย์ - อดีตเจ้าคณะจังหวัดลำพูน และอดีตเจ้าอาวาสวัดพระธาตุหริภุญชัยวรมหาวิหาร- พระอมรเมธี - เจ้าคณะอำเภอเมืองเชียงใหม่ เจ้าอาวาสวัดสวนดอก พระอารามหลวง จังหวัดเชียงใหม่- ขยัน วิพรหมชัย - อดีตสมาชิกสภาผู้แทนราษฎรจังหวัดลำพูน- สุภา มะโนปัญญา - แรงงานจังหวัดลำพูน- สมานฉันท์ ชมภูเทพ - อดีตนายกองค์การบริหารส่วนจังหวัดลำพูน- ดร.ประสิทธิ์ จันทกลาง - นายกสมาคมศิษย์เก่าโรงเรียนเมธีวุฒิกร- ชุมพล รัตน์เลิศลบ - ผู้อำนวยการสำนักงานเขตพื้นที่การศึกษาพะเยา เขต 1- กฤษฎา จันทร์ดี - เดอะสตาร์ ค้นฟ้าคว้าดาว ปี 12 - บุญเกียรติ วงค์ษาแจ่ม - ผู้รักษาประตูทีมชาติไทย- ซีอุย ส.สุนันท์ชัย - นักมวยไทย

**อ้างอิง**
หมวดหมู่:โรงเรียนเอกชนในจังหวัดลำพูน
หมวดหมู่:โรงเรียนในอำเภอเมืองลำพูน
หมวดหมู่:โรงเรียนที่ก่อตั้งในปี พ.ศ. 2489
โรงเรียนเมธีวุฒิกร